Saand Ki Aankh
सांड की आंख () तुषार हीरानंदानी द्वारा निर्देशित और अनुराग कश्यप, रिलायंस एंटरटेनमेंट और निधि परमार द्वारा निर्मित 2019 की एक भारतीय जीवनी पर आधारित ड्रामा फिल्म है। फिल्म में तापसी पन्नू, भूमि पेडनेकर और प्रकाश झा मुख्य भूमिकाओं में हैं, इसमें पवन चोपड़ा, कुलदिप सरीन, विनीत कुमार सिंह और शाद रंधावा भी सहायक भूमिकाओं में हैं। यह शार्पशूटर चंद्रो और प्रकाशी तोमर के जीवन पर आधारित है। फिल्मांकन 10 फरवरी 2019 को बागपत में शुरू हुआ। कुछ भाग हस्तिनापुर और मवाना में फिल्माए गए थे। यह 25 अक्टूबर 2019 को दिवाली के त्योहार के साथ रिलीज़ हुई थी। ।